Abdulloh al-Musnadiy. Abdulloh ibn Muhammad ibn Abdulloh ibn… al-Juʼfiy al-Musnadiy (Abu Jaʼfar) — buxorolik olim, imom bo‘lgan. U maqtuʼ va mursal emas, balki faqat musnad hadislarni qatʼiy turib talab qilgani uchun odamlar unga shu nisbani berganlar. Asli Misnon qishlog‘idan. U ulamolardan, ulamolar ham undan hadis rivoyat qilganlar. Abdulloh al-Musnadiy hijriy 229-yilning zulqaʼda oyida payshanba kuni olamdan o‘tgan.